Monument av KEiiNO

«Monument» er ein norsk elektropopsong frå 2021 med gruppa KEiiNO. Songen er skriven av dei tre medlemmane i gruppa Tom Hugo Hermansen, Fred Buljo og Alexandra Rotan, saman med Alexander Nyborg Olsson og Rüdiger Schramm. Låten vart utgjeven 14. januar 2021 og kom på andreplass i Melodi Grand Prix 2021. Hausten same år kåra fanorganisasjonen OGAE «Monument» til det beste ikkje-vinnande bidraget frå ein nasjonal Eurovision-utveljing i 2021.

 Om songen 
«Monument» vart skriven sommaren 2020 av KEiiNO saman med låtskriveren Alexander Nyborg Olsson og tyske Rüdiger Schramm. Ifølgje Tom Hugo Hermansen skreiv dei låten i ei enkel hytte langs norskekysten, og han vart produsert av Hermansen og Rüdiger Schramm i Berlin og Kristiansand. For å gje låten eit «monumentalt lydbilete», omfattar innspelinga eit live band, ei rekkje lydsampel og strykarar frå musikarar i Kristiansand Symfoniorkester.

Det same låtskrivarlaget stod òg bak «Spirit in the Sky», som gruppa vann Melodi Grand Prix med i 2019. Låten vann òg telefonavrøystinga i Eurovision Song Contest same år, men enda på ein sjetteplass samanlagt etter å ha vorte nummer 18 i juryavrøystinga.«Spirit in the Sky» toppa seinare VG-lista og gjekk inn på hitlister over heile Europa. Ifølgje Hermansen vart «Monument» skriven med tanke på å kunne slå an hos både sjåarane og juryane i ein eventuell Eurovision-finale.

Hausten 2020 vart «Monument» plukka ut av NRK til å delta i finalen i Melodi Grand Prix 2021. KEiiNO vart offentleggjort som deltakarar 11. januar, og «Monument» vart sloppen tre dagar seinare. Gruppa framførte låten fyrste gong live under den fyrste delfinalen laurdag 16. januar 2021.

 Melodi Grand Prix 
«Monument» var eit av 26 bidrag som deltok i Melodi Grand Prix 2021, der vinnaren fekk representere Noreg i Eurovision Song Contest i Nederland i mai 2021. Låten var direktekvalifisert til MGP-finalen laurdag 20. februar 2021, men gruppa framførte songen under pausen i den fyrste delfinalen ein månad tidlegare. I finalen enda «Monument» på andreplass, bak vinnaren TIX og «Fallen Angel».

 Mottaking 
Norske musikkmeldarar var stort sett positive til låten, og både Dagbladet og NRK gav songen terningkastet 5, medan VG gav terningkast 3. Musikkmeldaren i Dagbladet Anders Grønneberg skildra «Monument» som «rivende, mystisk og drømmende med glassklar kvinnevokal. Her viser KEiiNO en stolthet, kraft og storhet som kan gi dem billett til finalen i Nederland i mai». Musikkmeldaren i NRK Espen Borge meinte songen var ein «intens og kompromissløs dance-låt som satser en del på at Europa også i 2021 lar seg sjarmere av urfolkspråk fra det vakre nord». Meldaren i VG var meir lunken og karakteriserte songen som meir «hardkjernet elektronisk pop enn 'Spirit in the Sky'», men la til: «Den mangler fullt et he-lo e loi-la. Og et refreng en virkelig husker».

Etter utgjevinga kom «Monument» inn på den norske topplista på Spotify og nådde ein åttandeplass på den offisielle hitlista i Noreg, VG-lista.

 OGAE Second Chance Contest 
Kvart år arrangerer fanorganisasjonen OGAE ein konkurranse for songar som ikkje vann sin nasjonale finale til Eurovision Song Contest. Tevlinga heiter OGAE Second Chance Contest og har vorte organisert årleg sidan 1987. Tevlinga går ut på at deltakarland med nasjonale finalar deltek med eitt av dei ikkje-vinnande bidraga. Den norske Grand Prix-klubben valde «Monument» som det norske bidraget. Til saman deltok 14 låtar i OGAE Second Chance Contest 2021.

Tevlinga er berre ei digital hending, og OGAE-klubbane røyster på bidraga i Eurovision-stil, altså i poenga 1–8, 10 og 12 poeng. «Monument» vann ein klår siger med 441 poeng, 88 poeng føre Eric Saade og «Every Minute» frå Sverige i Eurovision Song Contest. Dette var fjerde gongen Noreg vann tevlinga; sist gong var i 2013 med Adelén og «Bombo».

 Tekst og tema 
Låtskrivaren Alexander Nyborg Olsson har sagt at «Monument» handlar om viktige augneblikk og sentrale personar i ein livssyklus. «Sangen handler om dem som beriker andres liv uten å motta medaljer eller å få gater oppkalt etter seg».

 Musikkvideo 
I oktober og november 2020 spela KEiiNO inn ein offisiell musikkvideo til «Monument», og videoen vart sloppen 4. februar 2021. Videoen vart spela inn fleire stader i Noreg. Den norske naturen spelte hovudrolla, og fleire hundre reinsdyr hadde ei birolle i videoen.

 Bidragsytarar til musikkvideoen 

 Foto: Tobias Aasgaarden og Natural Light Earth
 Produsentar: Tom Hugo og KEiiNO
 Redigerer: Alex Holm
 Farge- og ljosjustering: Håvard Småvik
 Styling: Cårejånni Enderud

Innspelingsstadene var Lindesnes, Lysebotn, Haukeli, Vøringsfossen, Skåla, Slogen, Hoddevik, Vestkapp, Lofoten, Kautokeino og Alta.

 Bidragsytarar 
Ifølgje krediteringar på Tidal.

 Rüdiger Schramm – produsent, låtskrivar, tekstforfattar, programmering, deltakande musikar
 Tom Hugo – produsent, låtskrivar, tekstforfattar, ansvarleg produsent, deltakande musikar, vokal
 Alexander Nyborg Olsson – låtskrivar, tekstforfattar
 Alexandra Rotan – låtskrivar, tekstforfattar, vokal
 Fred Buljo – låtskrivar, tekstforfattar, vokal
 Andrea Christiane Berglihn – deltakande musikar, fiolin
 Armando Toledo Aribu – deltakande musikar, fiolin
 Håvard Kværne Hansen – deltakande musikar, trommer
 Kjell Åge Stoveland – deltakande musikar, bratsj
 Leonardo Sesenna – deltakande musikar, cello
 Markus Bastøe – deltakande musikar, gitar
 Thomas Berlin – deltakande musikar, programmering
 Georg Tanderø – mastering, studiopersonell
 Christer André Cederberg – lydmikser, studiopersonell
 Jaran Gustavson – innspeling, studiopersonell

 Listeplasseringar 
Liste (2021)Høgaste
plasseringNoreg (VG-lista)8

 Utgjevingshistorikk 
RegionDatoFormatMerkeRef.Diverse14. januar 2021Digital nedlasting, strøymingKEiiNO AS, distribuert av Caroline International

 Kjelder 

Denne artikkelen bygger på «Spirit in the Sky» frå ,  den 25. desember 2021.  

Kategori:Melodi Grand Prix 2021-songar
Kategori:Engelskspråklege Melodi Grand Prix-songar
Kategori:Samiskspråklege Melodi Grand Prix-songar
Kategori:Fleirspråklege Melodi Grand Prix-songar